CELEX: 62008TN0347
Language: hu
Date: 2008-08-20 00:00:00
Title: T-347/08. sz. ügy: 2008. augusztus 20-án benyújtott kereset – iTouch International kontra OHIM – Touchnet Information Systems (iTouch)

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/43
            
         2008. augusztus 20-án benyújtott kereset – iTouch International kontra OHIM – Touchnet Information Systems (iTouch)
   (T-347/08. sz. ügy)
   (2008/C 272/85)
   A keresetlevél nyelve: angol
   Felek
   
      Felperes: iTouch International plc (London, Egyesült Királyság) (képviselő: T. Alkin barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Touchnet Information Systems, Inc. (Lenexa, Egyesült Államok)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 493/2007-2. sz. ügyben 2008. május 28-án hozott határozatát;
            
         
               —
            
            
               az Elsőfokú Bíróság másodlagosan helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 493/2007-2. sz. ügyben 2008. május 28-án hozott határozatát annyiban, amennyiben azt az Elsőfokú Bíróság megfelelőnek tartja;
            
         
               —
            
            
               az Elsőfokú Bíróság az alperest kötelezze a költségek viselésére.
            
         Jogalapok és fontosabb érvek
   
      A közösségi védjegy bejelentője: a felperes.
   
      Az érintett közösségi védjegy: az „iTouch” szóvédjegy a 38. és 42. osztályba tartozó szolgáltatások tekintetében.
   
      A felszólalási eljárásban hivatkozott védjegy vagy megjelölés jogosultja: a másik fél a fellebbezési tanács előtti eljárásban.
   
      A hivatkozott védjegy vagy megjelölés: A 1 449 503. lajstromszámú „TOUCHNET” közösségi szóvédjegy a 9., 37. és 42. osztályba tartozó áruk és szolgáltatások tekintetében.
   
      A felszólalási osztály határozata: a felszólalási osztály a felszólalásnak teljes egészében helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94 tanácsi rendelet 8. cikke (1) bekezdése b) pontjának a megsértése, mivel a fellebbezési tanács tévesen vélte úgy, hogy az ütköző védjegyek összetéveszthetők.